Med få solgte billetter til årets Løgstør Open Air, var koncerten i fare for ikke at fortsætte. Der bliver dog en koncert igen næste år.

Med 2300 solgte billetter var årets udgave af Løgstør Open Air langt fra målsætningen om at tiltrække 3000 mennesker. Koncertens økonomi halter, og derfor var Løgstør Open Air i fare for at måtte lukke. Men nu har bestyrelsen for Løgstør Open Air samt bestyrelsen for Løgstør Idrætsforening besluttet, at der også næste år vil blive koncert. Det skriver NORDJYSKE. Løgstør Open Air har i syv år været afholdt på Løgstør Stadion, men i år blev koncerterne flyttet op i Christiansmindeskoven. Formanden for Open Air, Jens Hedegaard, siger til NORDJYSKE, at de bliver nødt til at søge hjælpe i form af sponsorater, logistik og markedsføring. Derudover byder bestyrelsen sammen med Løgstør Idrætsforening borgere til et stort orienteringsmøde, hvor der skal findes frem til nye ideer til Open Air.